10.		Sťažnosť na postup platiteľa dane
(§ 43a zákona č. 595/2003 Z. z. o dani z príjmov)
v znení zákona č. 331/2011 Z. z.)
Marek Čelko, ul. Janka Krasku 25/2, Púchov
						Doporučene
						Daňový úrad Trenčín
						kontaktné miesto DÚ Púchov
Púchov 3. 6. 2022					Štefániková 820, 020 01 Púchov
Vec:		Sťažnosť na postup platiteľa dane
Podľa § 43a zákona o dani z príjmov podávam sťažnosť na postup platiteľa dane, môjho zamestnávateľa, firmu HARMOT, s.r.o., Rovňankova 19, Púchov.
V menovanej firme pracujem od 1. februára 2021. V mesiaci január 2021 som bol nezamestnaný. Dňa 20. 4. 2022 som požiadal zamestnávateľa o vysvetlenie v súvislosti so zrazením dane za zdaňovacie obdobie február 2021, pretože mi nebol zohľadnený daňový bonus na dieťa, ktoré sa mi narodilo 28. februára 2021, i napriek tomu, že som zamestnávateľovi predložil potrebné doklady a podpísal písomné vyhlásenie. Dňa 17. 5. 2022 mi platiteľ dane oznámil, že postupoval v súlade s § 33 zákona o dani z príjmov a daňový bonus mi nepriznal. Z dôvodu uvedených skutočností žiadam o vydanie rozhodnutia v predmetnej veci.
Prílohy: 	Marek Čelko, v.r.
1.	Žiadosť zo dňa 20. 4. 2022
2.	Oznámenie platiteľa dane
3.	Doklad o narodení dieťaťa
Poznámka k postupu podania sťažnosti o pochybnosti správne zrazenej dane platiteľom dane
Postup podania sťažnosti o pochybnosti daňovníka o správnosti zrazenej dane upravuje ust. § 43a ods. 1 až 3 zákona č. 595/2003 Z. z. o dani z príjmov v znení neskorších predpisov
Ak má daňovník pochybnosti o správnosti zrazenej dane alebo preddavku na daň, môže požiadať o vysvetlenie platiteľa dane v lehote do 12 kalendárnych mesiacov odo dňa, keď k zrážke dane alebo preddavku na daň došlo. V žiadosti uvedie dôvody preukazujúce jeho pochybnosti. Platiteľ dane je povinný písomne oznámiť daňovníkovi požadované údaje v lehote do 30 dní odo dňa doručenia žiadosti a v tej istej lehote prípadnú chybu opraviť. Ak platiteľ dane nesplní túto povinnosť, daňovník je oprávnený podať sťažnosť správcovi dane v lehote do 60 dní odo dňa, keď mal platiteľ dane doručiť daňovníkovi písomné vysvetlenie a prípadnú chybu opraviť. Ak po doručení písomného vysvetlenia platiteľa dane podľa odseku 1 daňovník nesúhlasí s postupom platiteľa dane, môže podať sťažnosť na postup platiteľa dane správcovi dane, a to v lehote do 30 dní odo dňa doručenia písomného vysvetlenia platiteľa dane daňovníkovi. Správca dane, ktorý je miestne príslušný platiteľovi dane podľa tohto zákona alebo podľa osobitného predpisu, o sťažnosti uvedenej v odseku 1 alebo odseku 2 rozhodne tak, že sťažnosti vyhovie v plnom rozsahu alebo vyhovie čiastočne a súčasne uloží platiteľovi dane povinnosť vykonať nápravu v určenej lehote, alebo sťažnosť zamietne. Rozhodnutie o sťažnosti sa doručí daňovníkovi aj platiteľovi dane, pričom daňovník a platiteľ dane sa môžu proti nemu odvolať v lehote do 30 dní odo dňa jeho doručenia. Odvolanie má odkladný účinok
Ak platiteľ dane nevykoná nápravu v lehote určenej v rozhodnutí, správca dane uloží platiteľovi dane pokutu podľa osobitného predpisu. V danom prípade platiteľ dane nesplnil povinnosť uloženú rozhodnutím správcu dane a dopustil sa správneho deliktu podľa § 154 ods. 1 písm. d) daňového poriadku, za ktorý správca dane uloží platiteľovi dane pokutu podľa § 155 ods. 1 písm. e) daňového poriadku od 30 € do 3 000 €. Správca dane je povinný uložiť pokutu. Pri uložení výšky pokuty správca dane prihliada na závažné, trvanie a následky protiprávneho stavu.
Podanie sťažnosti nepodlieha správnemu poplatku.